Dala_FM news - March 8, 2021 - 9am

﻿
Evaluation Only. Created with Aspose.Words. Copyright 2003-2022 Aspose Pty Ltd.
9AM DALA FM NEWS 8TH MARCH 2021
HEADLINE
NATIONAL
THIKA 
BAD MIGAO MAR DOHO OLORO APOYA DOHO MA THIKA MAOCHUNGNE WECHE MAG ALUORA KOD LOPE  KUOM THUOLO MAR NDALO 14 MABIRO.
OKANG MANEOKAO KOD BAD MIGAONO OBIRO TOK JOTIJE ADEK MAG DOHONO NEOYUD KOD MIDHUSI MAR CORONA ODIOCHIENG MANYORO, KA KWAN JOTICH MATIYO E DOHONO ROMO 10 KA ADEK KUOMGI NEOYUD KOD MIDHUSINO KA BAD MIGAONO OGOLO CHIK MONDO JII ADEKGO OLORNEGI KARGI GIWEGI KUOM NDALO 14 KA NE OKWANEGI CHANG MAPIYO.
APISASGI NEOYUD EKIND KWAN JII MAROMO 465 ODIOCHIENG MANYORO KUOM PIM MANEOTIMNE KWAN JII MAROMO 5,691 MAKORO DUTO NE KELO KWAN JOMAOSEGAMO MIDHUSINO CHOPO 108,827.

ECHESA 
MANE EN JATEND MIGAWO MAR TUKE MIGOSI RASHID ECHESA IGENO CHUAL EDOHO KAWUONO.
ECHESA NE ONDHI TICH 5 BANG’ TIPO MARE KERE E MBUI MAPACHOKA KA OPADO APISA MAR IEBC EKINDE YIERO MAADUNDO MA MATUNGU.
MIGOSI ECHESA NYOCHA OCHUAL ELOG TICH MAR OKWACH KICH EBOMA MA NAIROBI KAMA OSEBED KAIDAE DHOGE KOMAKORE GI WACHNO.
OKIL MARE MIGOSI CLIFF OMBETA OSETEMO MONDO OLOSO KODE TO KATA KAMANO APISAS MAG OBILA NE OTAME ETHUOLO MAR NENO MIGOSI ECHESA.
NCIC
JOOD BURA 10 CHOPO EMBELE DUOL MA OCHUNG’ EKELO OGANDA KANYAKLA, NCIC, KOTENORE GI TULO MANYOCHA ONENORE EYIERO MAADUNDO MANE OBAG TICH 4.
NCIC NE OGWELO EMBELEGI SENATOR CLEOPHAS MALALA, WOMEN REP GLADYS WANGA, JOOD BURA AISHA JUMWA, FAISAL BADER (MSAMBWENI), JOHN WALUKE (SIRISIA), BEN WASHIALI (MUMIAS EAST), CHRIS WAMALWA (KIMININI), CHARLES WERE (KASIPUL), FRED KAPONDI (MT ELGON) AND MILLICENT OMANGA(NOMINATED SENATOR).
JAKOM NCIC SAMUEL KOBIA NYOCHA OLERO NI JOTELOGO ONEGO OCHOP EMBELE DUOLNO KAWUONO WACHO MAGING’EYO EWI RAKRUOK MANYOCHA OBEDO EKINDE YIERO MAADUNDO MANE OBAG MATUNGU, KABUCHAI KOD WARDS MAMOKO 5.
OLERO NI NCIC OCHAKO CHIENRO MAR KOLO OKO JOTELO MAOK NYIS KIDO MAKARE KOD BIDHRUOK MAR APISI.
INSERT: KOBIA
ESECHE OGOGO, JAOD BURA MA KIMILILI MIGOSI DIDIMUS BARASA KOD NYAWADGI MA MT.ELGON FRED KAPONDI OMAA OBOKE MAGGI MAG BEDO GIBUNDE KOTENORE GI TULO MAG SIASA MANE ONENORE CHIENG’ TICH 4 EKINDE YIERO MAADUNDO MA KABUCHAI.
DUOL MAR FIREARM LICENSING BOARD OMIYOGI SECHE 24 MONDO GIDUOK BUNDE MAGGI.
LIKUYANI 
SIKUND JOMACHUO MA ST. JOHNS THE BAPTIST LIKUYANI MAYUDORE E COUNTY MA KAKAMEGA NE OBAGO NGANYO OTIENO MAPINY ORUU GODO KAWUONO KENDO KETHO MWANDU MAPOK OYANG PESAGI E KINDE NGANYO MAKAMANO.
JOPUONJREGO NEOBAGHO NGANYO KAGIWACHONI OK OSEBED KAILOSONEGI CHIEMO E ALUORA MAOWINJORE KA DUKA MAR SIKUNDNO OSEBEDO KAUSONEGI CHIEMO MAOSEKETHORE.
KATAKAMANO, JOFUAMB WECHE KAA CHIEL KOD JONYUOL NEOTAM THUOLO MAR DONJO E SIKUNDNO KOD OBILA MANEOCHIWO ARITA E KINDE NGANYO MAKAMANO KAQA JONYUOLGO NEDWARO NGEYO MALONGO KADIPOO NITIEE JOPUONJRE MOKO MAOMAKI.
OJAAMONG 
GAVANA MA COUNTY MA BUSIA MIGOSI SOSPETER OJAAMONG OKWAYO TEND MIGAO MAR THIETH MONDO OKET NYIME COUNTINO E CHWALO CHENRO MAR CHANJO NE MIDHUSI MAR COVID19 KAOWACHONI CONTINO NIKOD KWAN MAMALO MAG JOGOO MAOSEGAMO MIDHUSI MAR CORONA.
KANEOLOSO E GWENGE MAG KAMARANYANI E COUNTINO, MIGOSI OJAAMONG NEOWACHONI OBIROTELO E CHENRO MAR CHANJO KAIBIROCHWALE E KAR OD THIETH MA BUSIA REFERAL, NEOTIEKO KAOKWAYO JOPINY MAWUOK E COUNTINO MONDO OBI OSIR LWEDO CHENRO MAKAMANO.
SEME
PINY OWACHO KA OKADHO EDUOL MALOSO APEYNI MAPILORE EKOR GWENGE OJIW OTIEK LOSO OLALO MA AWACH E NORTH SEME WARD MA GEDO MARE OSEKWAMO KUOM THUOLO MALACH.
JOPINY MATIYO GI OLALONO KOTELNEGI KOD MANE EN MCA MAKONO MIGOSI JAMES OKOTH DIANG’A OGOLO YUAK EWI ACHIEDH NADE MAGIKADHE KAGILERO NI KATA MANA CHIRNI KOD SKUNDE CHOPE BEDE MATEK KALUWORE GI ONGE MAR OLALO.
MIGOSI DIANG’A OKUAYO APISAS MAG KERRA MONDO OWUOG OKO OCHIW LER EWI GEDO MAR OLALONO KA OLERO NI CONTRACTOR MANE OMI TIJNO OWEYO TICH EKORE.

-TEND LOCH GWENGE NE OCHAK MONDO DONGRUOK OCHOP NE JOPINY KA JOTELO ONYIS ONE NI JOPINY YUDO DONGRUOK MAKAMAGO.
-NDALO ACHIEL KENDE BANG’ DALA FM LANDO EWECHE MANYIEN SIGAND DAYO MORO MA OSEYUARE GIREM KUOM HIGA ACHIEL NYALA NE OYUDRE E MASIRA MAR APAYA EGWENGE MAG RACHUONYO EAST, DAYONO GIKONE OYUDO RESRUOK.



Created with an evaluation copy of Aspose.Words. To discover the full versions of our APIs please visit: https://products.aspose.com/words/